**Nadležnosti pojedinih aktera u oblasti migracija**

**Komesarijat za izbeglice i migracije (KIRS)**

*Kada je reč o KIRS, nadležnost je definisana odredbama Zakona o upravljanju migracijama, Zakona o azilu i privremenoj zaštiti*

KIRS je zadužen za:

* usklađivanje pružanja pomoći od strane drugih organa i organizacija u zemlji i inostranstvu;
* saradnju sa organima državne uprave, organizacijama i ustanovama koje obavljaju delatnost socijalne zaštite, zdravstva, obrazovanja i udruženjima.
* obezbeđivanje smeštaja tražiocima azila u centru za azil i rukovođenje centrom za azil i drugim objektima namenjenim za smeštaj ;
* zadovoljenje osnovih potreba osoba koje borave u centrima za azil i objektima namenjenim za smeštaj;
* utvrđivanje, predlaganje i preduzimanje mera za integraciju lica kojima je, u skladu sa Zakonom o azilu i privremenoj zaštiti priznato pravo na azil;
* predlaganje programa za razvijanje sistema mera prema porodicama stranaca koji nelegalno borave na teritoriji Republike Srbije;
* predlaganje programa za podršku dobrovoljnog povratka stranaca koji nelegalno borave na teritoriji Republike Srbije u zemlju njihovog porekla;
* izradu i redovno ažuriranje migracionog profila Republike Srbije.

**Ministarstvo unutrašnjih poslova (MUP RS)**

*Nadležnost Ministarstva unutrašnjih poslova RS, između ostalog, regulisana je Zakonom o policiji, Zakonom o strancima, Zakonom o azilu i privremenoj zaštiti, Zakonom o graničnoj kontroli:*

MUP je zadužen za:

* bezbednost državne granice i kontrolu prelaska granice i kretanja i boravka u graničnom pojasu;
* boravak stranaca;
* državljanstvo;
* lične karte i putne isprave;
* međunarodnu saradnju, uključujući i readmisiju;
* postupanje prema iregularnim migrantima;
* odlučivanje o pravu na azil u prvom stepenu;

**Centri za socijalni rad (CSR):**

*Delatnost Centara za socijalni rad kao ustanove socijalne zaštite koja vrši javna ovlašćenja je socijalna zaštita, socijalni rad i porodično pravna-zaštita, a regulisana je Zakonom o socijalnoj zaštiti i obezbeđivanju socijalne sigurnosti građana, Porodičnim zakonom, Zakonom o maloletnim učiniocima krivičnih dela i krivičnopravnoj zaštiti maloletnih lica, i drugim propisima*

U kontekstu postupanja prema migrantima:

* Vrši procenu rizika po ostvarivanje najboljih interesa deteta i donosi odluke o najboljim interesima deteta;
* Postavlja privremenog staratelja deteta i staratelja po potrebi (uklljučujući I postupak azila);
* Obezbeđuje aranžman privremene ili dugotrajnije zaštite deteta u saradnji sa NVO, Komesarijatom za izbeglice i institucijama sistema;
* Određuje pravnog zastupnika deteta ako je potrebno;
* Realizuje neodložnu intervenciju (pomoć i podršku);
* Organizuje rad terenskih socijalnih radnika ;
* Kada su u pitanju žene žrtve nasilja CSR vrši informisanje o pravima i dostupnim uslugama;
* Urgentno zbrinjavanje žrtava;
* Prijavljivanje nasilja polici ili tužilaštvu;
* Obezbeđuje psiho- socijalnu pomoć i materijalnu pomoć ;
* Razvoj socijalne mreže za podršku korisnice i praćenje i procenu mera preduzetih u cilju zaštite, itd.

**Organizacije civilnog društva (OCD)**

*Rad nacionalnih organizacija definisan je kroz Zakon o udruženjima i Zakon o fondacijama. Takođe, značajan broj strateških dokumenata prepoznaje organizacije kao dragocenu podršku sistemu, posebno u pogledu:*

*OCD svoj rad usmeravaju ka:*

* Obezbeđivanju pravne, psihosocijalne i humanitarne pomoći ;
* Podršci državnim organima u razvoju sistema zaštite dece izbeglica/migranata, naročito dece bez pratnje i dece odvojene od roditelja/staratelja;
* Podršci uključivanju dece u obrazovni sistem ;
* Otkrivanju i identifikaciji migranata u riziku kojima je neophodna podrška sistema;
* Obezbeđivanju podrške posebno ugroženim kategorijama migranata, posebno deci i njihovim porodicama/roditeljima/staratelju ili osobi odgovornoj za dete;
* Senzitivizaciji lokalnih samouprava u kojima borave migranti.